જ્યારે ભગવાન શરીરમાં એક ઊણપ આપે તો શરીરની અન્ય ક્ષમતાઓ આપમેળે સતેજ થઈ જાય છે. જ્યાં જન્મથી જ દૃષ્ટિ ન હોય ત્યારે કુદરતી રીતે જ વ્યક્તિની લર્નિંગ પ્રોસેસ આંખ વિના જ શીખવા માટે ઘડાઈ ગઈ હોય. એટલે જ આસપાસમાં નજર કરીએ તો આંખ વિના પણ પોતાની રોજબરોજની જિંદગીને ઘણી સહજતા અને સરળતાથી જીવતા હોય એવા ઘણા લોકો મળી આવશે. દૃષ્ટિ ન હોય એવા લોકો સંગીતમાં ખૂબ જ અવ્વલ હોય છે, પણ આજે આપણે એવા કેટલાક લોકોને મળીશું જેમણે આપણી આંખો ચમકાવી નાખે એવાં કામો વિના આંખે કર્યા છે.